
	SUPAPRASTINTA PREKIŲ VIEŠOJO PIRKIMO–PARDAVIMO SUTARTIS



2025 m.               d. Nr. U - 
Vilnius

	1. Pirkėjas – Lietuvos kariuomenės Logistikos valdybos Įgulų aptarnavimo tarnyba, atstovaujama vado plk. ltn. Mindaugo Juotkaus veikiančio pagal Įgulų aptarnavimo tarnybos nuostatus, patvirtintus Krašto apsaugos ministro 2014 m. gegužės 30 d. įsakymu Nr. V-470 (toliau – Pirkėjas)

	2. Mokėtojas –  Lietuvos kariuomenė
3. Gavėjas – Lietuvos kariuomenės Logistikos valdybos Įgulų aptarnavimo tarnyba

	4. Pardavėjas –         (toliau – Pardavėjas)

	5. Subtiekėjas – 

	6. Pirkimo objektas:
6.1. Pirkimo objektas – Pardavėjas įsipareigoja parduoti, pristatyti ir iškrauti šaldymo įrangą (toliau – Prekės), atitinkančias Sutarties 1 priede „Šaldymo įrangos techninė specifikacija“ (toliau – 1 priedas) pateiktas technines specifikacijas ir kitus Sutartyje nurodytus reikalavimus.
6.2. Pirkėjas įsipareigoja priimti 1 priede pateiktas techninę specifikaciją atitinkančias prekes ir sumokėti už Sutarties reikalavimus atitinkančias Prekes 7 punkte nurodytą kainą. 
6.3. Pardavėjas už Sutarties vykdymą jokių papildomų mokėjimų negauna. 


	7. Kainodaros taisyklės:

	7.1. Fiksuota kaina
	7.1.1. Sutarties kaina (maksimali kaina) – ___________ Eur su PVM (sutarties kaina žodžiais). Kaina su PVM, pristatymo, pakrovimo, iškrovimo, tranzito ir visomis kitomis su Sutarties vykdymu susijusiomis išlaidomis. 
7.1.2. Prekių kainos yra nurodytos Sutarties 2 priede „Prekių kainos“.

	8. Kainos peržiūra: 
8.1. Sutarties kaina ar įkainis nėra peržiūrimi visą Sutarties galiojimo laikotarpį, išskyrus atvejus, kai pasikeičia Prekėms taikomas PVM tarifas.

	9. Prekių pristatymo vieta ir sąlygos:
9.1. Prekės turi būti pristatytos per 5-15 darbo dienas nuo užsakymo raštu (el. paštu) pateikimo dienos.
9.2. Prekių pristatymo adresas Jonavos r., Rukla, Laumės g. 3 (Mokomojo pulko teritorija).
9.3. Prekės turi būti pristatytos Pirkėjo darbo dienomis nuo 8.00 val. iki 17.00 val., penktadieniais - iki 15.45 val., prieš šventinę dieną - valanda trumpiau. Prekės pristatomos ne piko valandomis. Laiką galima keisti suderinus su Pirkėju.
9.4. Prekės yra priimamos pasirašant priėmimo–perdavimo aktą.
9.5. Pardavėjas įsipareigoja nepasitelkti priešiškų valstybių piliečių (darbuotojų, subtiekėjų ir kt.), kai vykdant Sutartyje numatytus įsipareigojimus reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Pardavėjas įsipareigoja ne mažiau kaip prieš 3 darbo dienas iki patekimo į karinę teritoriją pranešti krašto apsaugos sistemos institucijai ar jos padaliniui, į kurio karinę teritoriją bus ketinama patekti, ir nurodyti ketinančių patekti į karinę teritoriją asmenų vardus, pavardes, pareigas, pilietybes ir lankymosi karinėje teritorijoje trukmę. Pardavėjo atstovai, patekdami į karinę teritoriją, privalo pateikti asmens tapatybę ir pilietybę patvirtinančius dokumentus.


	10. Mokėjimas – už suteiktas Sutarties ir jos prieduose nurodytus reikalavimus atitinkančias Prekes Pirkėjas sumoka per 30 dienų nuo užsakytų paslaugų suteikimo ir priėmimo – perdavimo akto pasirašymo ir sąskaitos faktūros gavimo. Visi Pirkimo sutarties mokėjimų dokumentai yra teikiami naudojantis Sąskaitų administravimo bendrosios informacinės sistemos (SABIS) priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis Sąskaitų administravimo bendrosios informacine sistema (SABIS), atitinkamai taikomas tuo metu galiojantis teisinis reguliavimas.

	11. Garantijos terminas – 12 (dvylika) mėn. nuo priėmimo – perdavimo akto pasirašymo dienos. Per garantijos terminą atsiradusius trūkumus Pardavėjas turi ištaisyti arba pakeisti Prekes naujomis, atitinkančiomis Sutarties bei jos priedų reikalavimus, ne vėliau kaip per 10 kalendorinių dienų nuo pranešimo apie trūkumus bei kompensuoti Pirkėjo patirtus nuostolius (jeigu tokie buvo).

	12. Netesybos:
12.1. Už vėlavimą pristatyti Prekes – 0,1 proc. per dieną nuo nepristatytų Prekių vertės.
12.2. Už pavėluotą kokybės trūkumų ištaisymą – 0,1 proc. per dieną nuo Prekių, kurių trūkumai neištaisyti, vertės.
12.3. Už Sutarties nutraukimą dėl Pardavėjo kaltės – 7 proc. maksimalios Sutarties kainos be PVM (išskyrus, kai 
Sutartis yra nutraukiama pagal 13.1.3 papunktį). 
12.4. Už pavėluotą atsiskaitymą už Prekes – palūkanos pagal Lietuvos Respublikos mokėjimų, atliekamų pagal 
komercines sutartis, vėlavimo prevencijos įstatymą.
12.5. Nutraukus Sutartį 13.1.3 papunkčio pagrindu – 15 proc. maksimalios Sutarties kainos be PVM.
12.6. Pažeidus 14.1 papunktį – 10 proc. dydžio maksimalios Sutarties vertės ar pasiūlymo kainos be PVM.
12.7. Šalis nėra laikoma atsakinga už įsipareigojimų nevykdymą, jei įrodo, kad tai įvyko dėl nenugalimos jėgos
aplinkybių.

	13. Sutarties nutraukimas:
13.1. Informavęs prieš 7 dienas Pirkėjas gali Sutartį nutraukti vienašališkai dėl Pardavėjo kaltės, kai:
13.1.1. Pardavėjas vėluoja pristatyti Sutarties ar  priedo reikalavimus atitinkančias Prekes 3 d. arba informuoja, kad Prekių nepristatys.
13.1.2. Pardavėjas netinkamai vykdo ar nevykdo garantinių įsipareigojimų.
13.1.3. Paaiškėja Viešųjų pirkimų įstatymo 90 straipsnio 1 dalyje ar Viešųjų pirkimų, atliekamų gynybos ir saugumo srityje, įstatymo 54 straipsnio 1 dalyje nurodytos aplinkybės arba Pardavėjas neteikia dokumentų įsitikinti, kad šios sąlygos egzistuoja.
13.1.4. Pardavėjas yra įtraukiamas į Nepatikimų ar Melagingą informaciją pateikusių tiekėjų sąrašus arba Pardavėjas ar jo tiekiamos Prekės kelia grėsmę nacionaliniam saugumui.
13.1.5. Pardavėjo atžvilgiu yra pradedama likvidavimo, restruktūrizavimo arba bankroto procedūra.
13.2. Sutartis taip pat gali būti nutraukta raštišku Šalių sutarimu.
13.3. Bet kuri Sutarties šalis vienašališkai gali nutraukti Sutartį, jei nenugalimos jėgos aplinkybės trunka ilgiau
nei 30 d. 

	14. Kitos sąlygos:
14.1. Šalys privalo užtikrinti, kad informacija, įskaitant asmens duomenis, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. Pardavėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktuose ir Sutartyje numatytus atvejus.
14.2. Pirkėjas turi teisę bet kuriuo metu pareikalauti Pardavėjo per 10 dienų pateikti pagrindžiančius dokumentus, nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje ar Viešųjų pirkimų, atliekamų gynybos ir saugumo srityje, įstatymo 33 straipsnio 9 dalyje. 
14.3. Pirkėjui pareikalavus, Pardavėjas privalo per 5 (penkias) dienas nemokamai pateikti dokumentus, pagrindžiančius Prekės techninius parametrus, kodifikavimui reikalingą papildomą techninę dokumentaciją, kad Prekių pakuotės yra perdirbamos ar kitus su Prekėmis susijusius dokumentus. 
14.4. Sutartis sudaryta ir turi būti aiškinama pagal Lietuvos Respublikos teisę. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo buveinės vietą.
14.5. Sutartis įsigalioja nuo jos pasirašymo dienos ir galioja 12 mėnesius, o finansinių ir garantinių įsipareigojimų atžvilgiu – iki visiško finansinių ir garantinių įsipareigojimų įvykdymo.

	15. Kontaktiniai asmenys, kurie atsakingi už susirašinėjimą tarp Šalių ir Sutarties vykdymą:
15.1. Pirkėjo – LK LV ĮAT AMOS informatikos specialistė, tel. +370 , el. p. 
15.2. Pardavėjo – 

	16. Sutarties priedai:
1 priedas. ,,Šaldymo įrangos techninė specifikacija“,      lapai.
2 priedas. „Prekių kainos”,       lapai.

	17. Sutarties Šalių parašai ir rekvizitai:

 17.1. Pirkėjas                                      17.2. Pardavėjas                                17.3. Mokėtojas 
    
	LK LV Įgulų aptarnavimo tarnyba
Mindaugo g. 26, LT-03215 Vilnius    
Filialo kodas 300066843
Tel. +370 52785343

	
	Lietuvos kariuomenė
Registracijos kodas: 188732677
Adresas: Šv. Ignoto g. 8, 01144 Vilnius
Atsiskaitomoji sąskaita: LT62 40400 63610 001175
Banko pavadinimas: Lietuvos Respublikos finansų ministerija
Banko kodas: 40 400
SWIFT kodas: MFRLLT22XXX
Banko adresas: Lukiškių g. 2, 01512 Vilnius

